Датуми почетка и краја ове фазе се разликују од земље до земље. У Француској, период од званичне објаве рата Немачкој 3. септембра све до немачке инвазије Бенелукса и Француске је познат као "смешан рат". Овај термин је смислио француски новинар Ролан Доржелес који је извештавао о војној неактивности на француско-немачкој граници. У Пољској, која се осећала изданом од стране својих западних савезника, термин "чудни рат" се користи за период када су све офанзивне операције на Западном фронту заустављене 12. септембра 1939. године. У енглеским изворима 6. октобар се означава као почетак, пошто је тог датума пољски отпор сломљен, окончавши Септембарску кампању.